Aalborg Stiftstidende, 1841-11-06
Fædrelandet. Kjøbenhavn, den 2den November. Forbedringshuusfangerne Lars Chr. Wiig og Jens Peder Haudrup undveg i Tirsdags Aftes (den 26de f. M.) fra en af Arbeidssalene, hvor nogle og tyve Fanger paa samme Tid vare beskjæftigede ved Lys. Jgjennem en i Væggen anbragt Jernder krøb de ind i Kaminen, derfra gjennem Skorstenen ud paa Taget til Embedsmændenes Bolig i Søgvæsthuset, hvor de traf et Qvistvindue aabnet, giennem hvilket de kom ind paa Loftet og derfra gjennem en Trappegang ned i Gaarden. Ovet en Have flygtede de nu ind paa Exerceerpladsen, hvor de skiftede deres Fangebeenklæder med andre, de havde medbragt, og kastede hine over i bemeldte have tilligemed et langt af mangfoldige Stumper, sammenbundet Reb, som de havde afskaffet til dermed at nedfire sig af Stiftelsens Tag, men ikke kom til at bruge. Samme Aften kastede de deres Trøier ind i en Port i Sølvgaden, og vidste at forsyne sig, den Ene med en Frakke og den Anden med en Trøie og at skaffe sig Penge. Natten mellem afvigte Torsdag og Fredag, da Vægteren i Larsleistræde skulde til at raabe 3, kom to Personer fra Nørrevold ind paa hans Post, men i det de saae ham, gjorde de en kort Vending og gik tilbage. Dette vakte hans Opmærksomhed, og da de to Fangers Undvigelse var bekjendtgjort Vægterne ved Paraden med Løfte af 20 Rbd. Deuceur forat paagribe dem, formodede han strax, at det maatte være Wiig og Haudrup, og gik efter dem; den ene undslag over Volden og blev heller ikke funden af de Patrouiller, der senere udsendtes. Den anden blev efter Vægterens Tilraab til Skildvagten forhindret fra at bestige Volden, hvorpaa han pilsnar løb ned ad Nørregade. Her var den forfølgende Vægter endelig udmattet og maatte overlade den det posthavende Vægter det Videre. Personen løb imidlertid indi Krystalgaden, og ligesom han kom om Hjørnet standsede han pludseligt sit hurtige Løb og gik ganske roligt, saa at den derværende Vægter, der havde hørt sine Collegaers Fløiten, og antog deres Raab: "Stop for Brand, spurgte ham, hvor Jlden var og blev henviist til Nørregade, hvor han ogsaa vilde begive sig, da Vægteren derfra kom ind i Krystalgaden og fortsatte Forfølgningen, men uden at kunne komme Personen nær, der ved at see ham, med sin tidligere Hurtighed løb ind i lille Fiolstræde. Vægteren i denne Gade, som havde hørt Fløiten i Nørre- og Krystalgade, kaldte ved Signal store Kanikestrædets Vægter til Hjælp og ilede den Flygtende imode. Denne undgik med sin sædvanlige Smidighed den første, men, standset af den sidste, løb han paa omtrent 20 Alens Strækning uden for den nye Provstebolig tre Gange frem og tilbage paa Fortouget mellem disse to Vægtere, som han ikke kunde komme forbi, og som heller ikke kunde gribe ham, før de endelig begge kom ham saa nær, at de samtidigt lagde Haand paa ham. Han havde et nyt Huggejern i Haanden, og den ene Vægter var saa forsigtig at tage den anden til Vidne, at han fratog ham det, hvilket bevirkede hans senere Tilstaaelse af at have havt det. Han har intet Forsøg gjort paa at værge sig dermed og, med Undtagelse af at han paa Vægterens Spørgsmaal, hvorfor han havde det, svarede: "Hvad kommer det Dig ved, aabnede han ikke sin Mund den hele Tid. L. C. Wiig var indsat i Forbedringshuset paa 8 Maaneder for Losgjængeri. Haudrup er igaar Aftes ogsaa paa greben. Dag.)